ITEL สานต่อกิจกรรม “ITEL I GIVE ซ่อมแซม สร้างรัก”
ITEL สานต่อกิจกรรม “ITEL I GIVE ซ่อมแซม สร้างรัก” พัฒนาโรงเรียนตชด.บ้านนายาว
24 ส.ค. 2561

บริษัท อินเตอร์ลิ้งค์ เทเลคอม จำกัด (มหาชน) หรือ ITEL นำโดย ดร. ชลิดา อนันตรัมพร กรรมการบริษัท ร่วมเป็นประธานเปิดโครงการเพื่อสังคม “ITEL I GIVE ซ่อมแซม สร้างรัก ปีที่ 2” มีวัตถุประสงค์หลักเพื่อมุ่งเน้นตระหนักว่าเยาวชนเป็นทรัพยากรที่มีค่าเป็นอย่างยิ่งต่อการพัฒนาประเทศ ซึ่งโครงการดังกล่าวได้จัดต่อเนื่องเป็นปีที่ 2 ติดต่อกัน กิจกรรมที่บริษัทได้ส่งมอบต่อเยาวชนในครั้งนี้จัดขึ้น ณ โรงเรียน ตชด.บ้านนายาว อ.สนามชัยเขต จ. ฉะเชิงเทรา เมื่อเร็วๆนี้ ซึ่งเป็นโรงเรียนที่เกิดจากพระราชดำริในสมเด็จพระเทพรัตนราชสุดาฯ สยามบรมราชกุมารี มุ่งเน้นการพัฒนา ส่งเสริมกระบวนการเรียนรู้และพัฒนาการของเด็กปฐมวัย
โดยจิตอาสา”อินเตอร์ลิ้งค์ เทเลคอม” ได้ร่วมกันสนับสนุนซ่อมแซมสายสัญญาณและระบบสื่อสาร ส่งมอบอุปกรณ์ทางการศึกษาและปรับทัศนียภาพในโรงอาหารและบริเวณห้องเรียน ให้สามารถใช้งานได้มากขึ้น พร้อมให้ความรู้ทางภาษาอังกฤษ ศิลปะ คณิตศาสตร์ นอกจากนี้ยังร่วมส่งมอบเมล็ดพันธุ์พืช อาหารสัตว์ซึ่งเป็นผลผลิตที่จะถูกนำมาใช้ในโรงอาหารของโรงเรียนและจัดเลี้ยงอาหารกลางวัน เพื่อให้น้องๆ มีคุณภาพชีวิตที่ดี